mooi jongnooi - INK - INK mooi jongnooi - INK
Titel: mooi jongnooi
Datum gepubliseer: 22 Maart 2020 Aantal woorde: 132 26 Kere gelees ♥Hou van
vir sanet, my vrou
my emmer met gate, gestop met jou
van saamspeel en lag tot om klippe te kou
my blydskap, my vrede my aanhou met rede
dankie Pappa vir die vrug van al my gebede
letsels geploeg is daar diep in my hart
jou liefde gewater met al die getart
my geheim, my kys, my meisie toe vrou
my vriend en vriendin, my vennoot in huisie bou
halfdosyn kinders in liefde gebaar
elk se stem in ons ses-snaar ghitaar
ons salf en pleister en oor wat luister
verkleur jy die wereld die kers in ons duister
steeds my mooi jongnooi n kosbare wyn
blink van die aarde eindelose goudmyn
vir tyd en n tye geleen sal ons wees
been van my gebeente en vlees van my vlees